paragraph_text: Fort Punta Christo na nadmorskoj visini od 45 m postavljena je na najistaknutije mjesto koje sa sjevera zatvara ulaz u pulski zaljev. U čuvanju "pulskih vrata" pomagali su joj lukobran i Fort Musil smješten na istoimenom poluotoku i brdu koji je s juga zatvarao pulski zaljev. Osim toga, Fort Punta Christo štitio je južni ulaz u Fažanski kanal. Utvrdu su bombardiranjem oštetili Nijemci 1945. godine pri kraju Drugoga svjetskog rata.